|  |  |  |  |  |  |
| --- | --- | --- | --- | --- | --- |
| Analiza impactului | | | | | |
| **Titlul analizei impactului** (poate conține titlul propunerii de act normativ): | Proiectul hotărârii Guvernului privind aprobarea proiectului de lege pentru modificarea unor acte legislative (integrarea străinilor) | | | | |
| **Data:** | 23.09.2019 | | | | |
| **Autoritatea administrației publice (autor):** | Ministerul Afacerilor Interne  (Biroul migraţie şi azil) | | | | |
| **Subdiviziunea:** | Biroul migraţie şi azil  Direcția politici în domeniul migrației şi azilului a MAI | | | | |
| **Persoana responsabilă şi datele de contact:** | **1.** Tatiana CIUMAŞ, șef a Secției integrare şi acomodare a Direcţiei azil şi integrare a Biroului migraţie şi azil, MAI, tel: 0222656305, e-mail:  tatiana.ciumas@bma.gov.md  **2.** Octavian TROŞCENCO, șef al Direcției politici în domeniul migrației şi azilului a MAI tel: 078880768, e-mail:  [secretariat@mai.gov.md octavian.troscenco@mai.gov.md](mailto:secretariat@mai.gov.md%20octavian.troscenco@mai.gov.md) | | | | |
| **Compartimentele analizei impactului** | | | | | |
| **1. Definirea problemei** | | | | | |
| **a) Determinați clar şi concis problema şi/sau problemele care urmează să fie soluționate** | | | | |  |
| Modificarea Legii 274 din 27 decembrie 2011 privind integrarea străinilor în Republica Moldova vine să ajusteze parţial legislația Republicii Moldova la cea a Uniunii Europene şi anume la prevederile Directivei 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii, pentru a putea beneficia de protecție internațională, la un statut uniform pentru refugiați sau pentru persoanele eligibile, în vederea obținerii de protecție subsidiară și accesul la elementele protecției acordate.  În proiectul dat s-a pus un accent aparte şi pe sporirea rolului statului în promovarea şi realizarea procesului de integrare prin informarea diversificată, sporirea rolului angajatorului în procesul de integrare, crearea oportunităților de autoîntreținere, promovarea diversității culturale, asigurarea realizării drepturilor şi obligațiunilor ş.a. În acest proces vor fi implicate şi organizațiile necomerciale cu atribuții în domeniu.  Accesul la piața forței de muncă, educație, cunoașterea limbii de stat a țării-gazdă, sistemului administrativ din țară, precum și incluziunea socioculturală, au un rol determinant atât în dezvoltarea societății-gazdă, cât și în crearea premiselor de autoîntreținere a străinilor. Creând condiții întru participarea și contribuirea la sfera economică, socială etc. pentru străinii cu ședere legală în țară, devin cheia bunăstării viitoare, prosperității și coeziunii societății. Or, crearea unei societăți mai solidare în general, sunt imperative juridice, morale și economice pentru promovarea drepturilor fundamentale ale omului, a valorilor umane și constituie un obiectiv internațional promovat de statele ONU, dat fiind faptul că discriminarea, prejudecățile, rasismul și xenofobia mai sunt pronunțate în unele țări. Integrarea cu succes a străinilor este un aspect de interes comun atât pentru autoritățile administrative centrale și locale, societatea civilă, cât și pentru comunitățile de imigranți. | | | | | |
| **b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate** | | | | |  |
| Necesitatea elaborării proiectului în cauză derivă din măsura nr. L.1 a prevederii nr. 14 a Acordului de Asociere din titlul III al Planului național de acțiuni *pentru implementarea Acordului de Asociere Republica Moldova – Uniunea Europeană în perioada 2017-2019*, aprobat prin Hotărârea Guvernului nr. 1472/2016, acțiunii 6) pentru realizarea obiectivului nr. 20 a Planului de acțiuni pentru anii 2016-2020 *privind implementarea Strategiei naționale în domeniul migrației și azilului (2011-2020)*, aprobat prin Hotărârea Guvernului nr. 736/2016, precum și sub-acțiunii 1.1.1. a obiectivului nr. 1 din Planul de acțiuni privind integrarea străinilor pentru anul 2018, aprobat prin Hotărârea Guvernului nr. 71/2018.  Proiectul conține propuneri referitoare la revizuirea și ajustarea Legii 274/2011 *privind integrarea străinilor în Republica Moldova* la schimbările din legislația națională privind regimul străinilor în Republica Moldova și la situația imigrațională din regiune, precum şi includerea unor categorii noi de străini documentați cu drept de ședere pe teritoriul Republicii Moldova, în măsurile de integrare, pentru o mai sigură incluziune socială a acestora. Totodată, în baza experiențelor statelor-membre UE și a problemelor cu care s-au confruntat autoritățile acestora, se propune a revizui politicile promovate până în prezent de Republica Moldova, în scopul motivării și asigurării unei participări mai active a străinilor la măsurile de integrare, întru valorificarea potențialului acestora.  Globalizarea, diversificarea societății, precum și mobilitatea umană, au devenit o trăsătură inerentă a secolului XXI. Astfel, statul urmează să întreprindă măsuri atât pentru gestionarea eficientă a fluxurilor migraționale, cât și pentru crearea și asigurarea măsurilor de integrare a străinilor, creând condiții optime pentru incluziunea culturală, socială și economică a acestora, prevenind astfel potențialele riscuri de excluziune și disensiuni sociale.  Proiectul asigură realizarea angajamentelor asumate prin Acordul de Asociere, dar totodată, are drept scop reducerea riscurilor excluziunii sociale a imigranților, prevenirea încălcărilor de ordin public și securitate națională, prin realizarea componentelor măsurilor de integrare din momentul legalizării șederii în țară. | | | | | |
| **c) Expuneți clar cauzele care au dus la apariția problemei** | | | | |  |
| Cauzele principale sunt legate de posibilitățile economice, financiare reduse ale statului, inclusiv, divergențele politice cu privire la asigurarea măsurilor de integrare a străinilor. Totodată, Biroul UNHCR din Moldova a fost închis (2018) şi trecut la Budapesta, cu reducerea (din 01.01.2020) sprijinului financiar din partea Reprezentanței UNHCR pentru categoria de străini beneficiari ai protecției internaţionale.  Totodată, constituie angajamente asumate prin Acordul de Asociere, care au drept scop reducerea riscurilor excluziunii sociale a imigranților, prevenirea încălcărilor de ordini public și securitate națională, prin realizarea componentelor măsurilor de integrare din momentul legalizării șederii în țară. | | | | | |
| d**) Descrieți cum a evoluat problema şi cum va evolua fără o intervenție** | | | | |  |
| Statul a fost sprijinit de Biroul UNHCR din Moldova, care acorda ajutor material-financiar beneficiarilor de protecție internațională, însă, din anul 2018, Biroul a fost trecut la Budapesta, cu reducerea (din 01.01.2020) sprijinului financiar din partea Reprezentanței UNHCR pentru categoria de străini menționați.  În acest sens, statul urmează să realizeze angajamentele menţionate supra şi să le asume în vederea identificării posibilităților de asigurare a măsurilor de integrare pentru străini, astfel încât să nu se poziționeze în lista statelor în care nu se respectă drepturile şi libertățile fundamentale ale omului, să nu se expună riscului Acordul de asociere şi liberalizat de vize, să prevină eventuale riscuri de încălcare a ordinii şi securității țării ş.a. | | | | | |
| **e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenţia statului** | | | | |  |
| În varianta actuală, art. 2 al Legii nr. 274/2011 *privind integrarea străinilor în Republica Moldova,* se referă doar la o anumită categorie de străini şi anume:   a) străini titulari ai dreptului de ședere provizorie pentru reîntregirea familiei;     b) străini titulari ai dreptului de ședere provizorie în scop de muncă;     c) străini titulari ai dreptului de ședere provizorie pentru studii;     d) străini titulari ai dreptului de ședere provizorie pentru activități umanitare sau religioase;     e) străini titulari ai dreptului de ședere permanentă;     f) persoane cărora li s-a recunoscut statutul de apatrid în Republica Moldova;     g) străini care au obținut protecție internațională sau azil politic în Republica Moldova.  În varianta propusă, în vederea excluderii discriminării, potrivit Constituției Republicii Moldova din 29.07.1994, Declarației Universale a Drepturilor Omului, cu pactele, Convențiile şi cu celelalte tratate la care Republica Moldova este parte (inclusiv, potrivit actelor menţionate supra), Legea se va referi la toate categoriile de străini şi anume:  a) străini titulari ai dreptului de ședere provizorie;  b) străini titulari ai dreptului de ședere permanentă;  c) străini cărora li s-a recunoscut statutul de apatrid în Republica Moldova;  d) străini care au obținut protecție internațională sau azil politic în Republica Moldova.  Astfel, potrivit art. 31 al. 2) din Legea nr. 200/2010 *privind regimul străinilor în Republica Moldova* dreptul de ședere provizorie poate fi acordat:      a) pentru imigrare la muncă;     b) pentru studii;     c) pentru reîntregirea familiei;     d) pentru activități umanitare, de voluntariat sau religioase;     e) pentru tratament medical de lungă durată, balneosanatorial şi de recuperare;     e1) pentru protecția victimelor traficului de ființe umane;     e2) pentru protecția victimei violenței în familie;     f) pentru alte scopuri, în care activitatea străinului nu contravine legislației Republicii Moldova sau prezența lui pe teritoriul Republicii Moldova este necesară în interes public sau  de securitate națională;     f1) pentru activități în domeniul tehnologiei informației;     g) investitorilor străini;h) persoanelor cu funcții de conducere;    i) specialiștilor;     j) stagiarilor absolvenți de studii superioare.  Rămân neschimbate prevederile al. 2) al art. 2 din Legea nr. 274/2011 *privind integrarea străinilor în Republica Moldova,* după cum se menționează: „Nu intră sub incidența prezentei legi:     a) străinii titulari ai dreptului de ședere provizorie **pentru** tratament medical de lungă durată, balneosanatorial, de recuperare sau pentru alte activități ce nu presupun acordarea dreptului de ședere permanentă în Republica Moldova;     b) străinii care beneficiază de protecție temporară;     c) persoanele care, potrivit legii, au dreptul de dobândire sau redobândire a cetățeniei Republicii Moldova;     d) alte categorii de persoane pentru care este stabilit un regim juridic aparte, conform legislației naționale sau reglementărilor internaţionale.”  Totodată, prin proiectul în cauză se mai propune:   * introducerea termenului *măsuri de integrare,* care sunt realizate prin activități de integrare sau planuri/programe de integrare; * revizuirea activităților de integrare, care includ: sesiuni de informare specializate, sesiuni de acomodare socioculturală, cursuri de studiere a limbii de stat, informare/consiliere privind modalitățile de acces la piața forței de muncă, servicii de orientare și formare profesională, în vederea facilitării integrării economice, informare/consiliere privind obținerea cetățeniei Republicii Moldova; * introducerea sesiunilor de informare specializate. * acordarea alocațiilor din partea statului pentru studierea limbii de stat (nivelul A1-A2); * revizuirea Capitolul II sub aspect redacțional, cât și a conținutului pentru o mai bună accesibilitate la conținutul actului normativ; * determinarea atribuțiilor autorităților responsabile, modul de interacționare și programele/planurile necesare a fi elaborate pentru asigurarea implementării practice; * specificarea modului în care este asigurat accesul la educație, serviciile medicale, asistența și securitatea socială, stabilind excepțiile și restricțiile respective; * extinderea accesului la piața forței de muncă pentru toate categoriile de străini, având drept scop crearea oportunităților de autoîntreținere; * prevederea rolului angajatorului în procesul de integrare, cu implicarea autorităților relevante; * modificarea cadrului legal întru asigurarea accesului străinilor la serviciile medicale; * excluderea obligativității prezentării poliței de asigurare medicală la depunerea dosarului pentru prelungirea dreptului de ședere. Drept temei constituie faptul că achitarea primelor nu ține de competența autorității competente pentru străini. Verificarea persoanei în sistemul AOM stopează/tergiversează uneori procesul de documentare a străinilor, fapt ce duce la încălcarea termenului necesar pentru prezentarea actelor, pentru prelungirea dreptului de ședere, plângeri din partea străinilor, cheltuieli etc.; * asigurarea respectării drepturilor copilului (sunt introduse prevederi, care vizează nemijlocit minorii); * instruirea actorilor implicați în procesul de integrare pe aspecte de diversitate culturală și lucrul cu străinii.   Necesitatea elaborării proiectului în cauză derivă din măsura nr. L.1 a prevederii nr. 14 a Acordului de Asociere din titlul III al Planului național de acțiuni *pentru implementarea Acordului de Asociere Republica Moldova – Uniunea Europeană în perioada 2017-2019*, aprobat prin Hotărârea Guvernului nr. 1472/2016, acțiunii 6) pentru realizarea obiectivului nr. 20 a Planului de acțiuni pentru anii 2016-2020 *privind implementarea Strategiei naționale în domeniul migrației și azilului (2011-2020)*, aprobat prin Hotărârea Guvernului nr. 736/2016, precum și sub-acțiunii 1.1.1. a obiectivului nr. 1 din Planul de acțiuni privind integrarea străinilor pentru anul 2018, aprobat prin Hotărârea Guvernului nr. 71/2018. | | | | | |
| **2. Stabilirea obiectivelor** | | | | | |
| **a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** | | | | |  |
| Obiectivul prezentului proiect vine să asigure respectarea drepturilor şi libertăților fundamentale ale omului; prevenirea discriminării; reducerea riscurilor excluziunii sociale a imigranților, prevenirea încălcărilor de ordini public și securitate națională, prin realizarea componentelor măsurilor de integrare din momentul legalizării șederii în țară. | | | | | |
| **3. Identificarea opțiunilor** | | | | | |
| **a) Expuneți succint opțiunea „a nu face nimic”, care presupune lipsa de intervenție** | | | | |  |
| Dacă am prelua opţiunea **„**a nu face nimic**”,** ne-am confrunta cu o totală lipsă de intervenție care ar pune sub risc asigurarea respectării drepturilor şi libertăților fundamentale ale omului, prevenirea discriminării, reducerea riscurilor excluziunii sociale a imigranților, prevenirea încălcărilor de ordini public și securitate națională, prin realizarea componentelor măsurilor de integrare din momentul legalizării șederii în țară, inclusiv, Acordul de asociere şi cel liberalizat de vize etc. | | | | | |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea inovațiilor și întregului spectru de soluții/drepturi/obligații ce se doresc să fie aprobate** | | | | |  |
| Principalele prevederi ale proiectului sunt:   * extinderea categoriilor de străini care au acces la măsurile de integrare, în special, titularii: dreptului de ședere provizorie pentru activități de voluntariat; pentru protecția victimelor traficului de ființe umane; pentru protecția victimelor violenței în familie; pentru alte scopuri, în care activitatea străinului nu contravine legislației Republicii Moldova sau prezența lui pe teritoriul Republicii Moldova este necesară în interes public sau de securitate națională; pentru activități în domeniul tehnologiei informației, investitorilor străini; persoanelor cu funcții de conducere; specialiștilor; stagiarilor absolvenți de studii superioare; * introducerea termenului *măsuri de integrare,* care sunt realizate prin activități de integrare sau planuri/programe de integrare; * revizuirea activităților de integrare, care includ: sesiuni de informare specializate, sesiuni de acomodare socioculturală, cursuri de studiere a limbii de stat, informare/consiliere privind modalitățile de acces la piața forței de muncă, servicii de orientare și formare profesională în vederea facilitării integrării economice, informare/consiliere privind obținerea cetățeniei Republicii Moldova; * introducerea sesiunilor de informare specializate, care constituie un model austriac preluat de Republica Moldova, având menirea de a informa străinii despre statutul lor juridic, modul de accesare a serviciilor etc. Aceste sesiuni vor fi organizate prin intermediul centrelor de integrare pentru străini, instituite prin Hotărârea Guvernului nr. 553/2017, în nordul, centrul și sudul țării, în comun cu structurile teritoriale ale autorităților administrative centrale, precum și cu implicarea autorităților publice locale și a societății civile; * acordarea alocațiilor din partea statului pentru studierea limbii de stat (nivelul A1-A2); * determinarea atribuțiilor autorităților responsabile, modul de interacționare și programele/planurile necesare a fi elaborate pentru asigurarea implementării practice; * specificarea modului în care este asigurat accesul la educație, serviciile medicale, asistența și securitatea socială, stabilind excepțiile și restricțiile respective; * extinderea accesul la piața forței de muncă pentru toate categoriile de străini, având drept scop crearea oportunităților de autoîntreținere; * prevederea rolului angajatorului în procesul de integrare, cu implicarea autorităților relevante; * modificarea cadrului legal întru asigurarea accesului străinilor la serviciile medicale; * excluderea obligativităţilor prezentării poliței de asigurare medicală la depunerea dosarului pentru prelungirea dreptului de ședere. Drept temei constituie faptul că achitarea primelor nu ține de competența autorității competente pentru străini. Verificarea persoanei în sistemul AOM stopează/tergiversează uneori procesul de documentare a străinilor, fapt ce duce la încălcarea termenului necesar pentru prezentarea actelor, pentru prelungirea dreptului de ședere, plângeri din partea străinilor, cheltuieli etc.; * asigurarea respectării drepturilor copilului, sunt introduse prevederi, care vizează nemijlocit minorii; * instruirea actorilor implicați în procesul de integrare pe aspecte de diversitate culturală și lucrul cu străinii. | | | | | |
| **c) Expuneți opțiunile alternative analizate sau explicați motivul de ce acestea nu au fost luate în considerare** | | | | |  |
| Implementarea proiectului dat se va efectua din bugetul instituțiilor responsabile, în limita resurselor disponibile, precum și cu atragerea surselor de finanțare externă. În procesul de organizare şi desfășurare a sesiunilor de acomodare socioculturală pot fi implicate organizații necomerciale cu preocupări specifice în domeniu.  Totodată, vor fi necesare măsuri pentru realizarea activităților de acordare a alocațiilor pentru studierea limbii de stat, începând cu 1 septembrie 2020.  În cazul imposibilității acoperirii financiare, din această perioadă termenul poate fi prelungit astfel, încât, să fie posibilă identificarea surselor, planificarea bugetului şi alocarea acestora autorităților în CBTM. | | | | | |
| **4. Analiza impacturilor opțiunilor** | | | | | |
| **a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** | | | | |  |
| Prin prezentul proiect se propune ca cursurile de studiere a limbii române să fie organizate pentru asigurarea integrării sociale, culturale şi economice a străinilor. Aceste cursuri vor fi parcurse de către străinii care nu cunosc limba română şi vor fi organizate de către Ministerul Educației, Culturii şi Cercetării prin intermediul instituțiilor de învățământ din subordine, inclusiv şi cu sprijinul autorităților publice locale de la locul de trai.  Cursurile de studiere a limbii de stat pentru străinii care au obținut protecție internațională vor fi gratis.  Pentru titularii dreptului de ședere provizorie sau permanentă și pentru străinii cărora li s-a recunoscut statutul de apatrid în Republica Moldova, vor fi contra cost. Cuantumul plăților va fi stabilit de către Ministerul Educației, Culturii și Cercetării.  Date statistice:   |  |  | | --- | --- | | ANUL | ACORDAREA DREPTULUI DE ȘEDERE PERMANENT | | 2018 | **81** | | 2017 | 66 | | 2016 | 32 | | 2015 | 28 | | 2014 | 24 | | 2013 | 8 | | 2012 | 14 |   *(NI privind activitatea BMA al MAI pentru anul 2018 (nr. 986 (2) din 18.02.2019).*   |  |  |  | | --- | --- | --- | | Dreptul de ședere provizoriu (după cetățenie) | 2017 | 2018 | | UCRAINA | 681 | 759 | | RUSIA | 685 | 688 | | ISRAEL | 456 | 489 | | ROMÂNIA | 427 | 453 | | TURCIA | 245 | 432 | | SUA | 181 | 188 | | AZERBAIDJAN | 68 | 171 | | ITALIA | 139 | 130 | | INDIA | 84 | 128 | | BELARUS | 34 | 43 | | ALTE ȚĂRI | **708** | **778** | | TOTAL | **3708** | **4259** |   *(NI privind activitatea BMA al MAI pe parcursul anului 2018 (nr. 986 (2) din 18.02.2019)*  Sesiunile de acomodare socioculturale sunt obligatorii doar pentru beneficiarii de protecție internațională şi sunt organizate din mijloace disponibile ale autorităților responsabile, precum şi din sursele externe de finanțare. | | | | | |
| **b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| Conform Compendiului Statistic al Profilului Migraţional Extins al R. Moldova pentru anii 2014-2016, Chișinău, 2017, în perioada menționată numărul de beneficiari ai protecției internaţionale au fost:   |  |  |  |  | | --- | --- | --- | --- | | **Tipul** | **2014** | **2015** | **2016** | | Beneficiari de protecție umanitară | 211 | 302 | 279 | | Refugiați | 124 | 144 | 153 | | **TOTAL** | **345** | **446** | **432** |   Conform notei informative privind activitatea BMA al MAI pentru anul 2018 (nr.986 (2) din 18.02.2019), decizii emise de direcția azil și integrare privind cererile de azil au fost:  Așadar, potrivit tabelului în anul 2017 au obținut una din formele de protecție 18 străini iar în 2018 – 32 străini.  Prețul cursurilor, stabilit din momentul implementării Legii cu privire la integrarea străinilor în Republica Moldova nr. 274/2011 a **constituit 350 MDL** pe lună. Asociația Națională a Trainerilor din Republica Moldova organizează studierea limbii de stat la preț de **480 MDL pe lună.**  Proiectul, după cum e menţionat supra, propune acordarea unui număr anual de alocații din partea statului, pentru a stimula studierea limbii de stat, începând cu 1 septembrie 2020. Un număr mediu de alocații pe an ar fi 80, adică pentru 80 de beneficiari ai protecției internaţionale.  Suma anuală a cheltuielilor în acest scop constituie **230.400** (480 MDL **x** 6 luni=2 880 MDL x 80= 230.400 MDL). | | | | | |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| -- | | | | | |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | | | | |  |
|  | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi | | | | |  |
|  | | | | | |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | | | | |  |
| Nivelul A1-A2 presupune 6 luni de studiere a limbii române.  La etapa inițială de testare se propune oferirea a 20 alocații din partea statului.  Dat fiind faptul, că CBTM pentru anul 2019 deja a fost planificat, se propune oferirea alocațiilor începând cu 1 septembrie 2020.  Suma anuală a cheltuielilor în acest scop constituie 57 600 MDL (480 MDL **x** 6 luni=2 100 MDL x 20= 57 600 MDL).  La etapa inițială ar putea fi testat modul de acordare a 5 alocații în mun. Bălți, 5 în mun. Cahul și 10 în mun. Chișinău.  Conform Metodologiei aprobate anterior, 4 universități de stat au fost identificate ca prestatori de serviciu, respectiv, acordarea alocațiilor ar putea stimula, inclusiv, activitatea acestor instituții.  Accentul este pus, inclusiv şi pe titularii dreptului de ședere pentru reîntregirea familiei, ca principali beneficiari a inițiativei.  Totodată, în condiția când statul nu ar avea această posibilitate, vor fi necesare eforturi direcționate către UNHCR, OIM ş.a. organizații internaţionale, care ar putea, pentru o anumită perioadă, să sprijine Republica Moldova până la identificarea posibilităților financiar- economice de acoperire a acestor necesități. | | | | | |
| **5. Implementarea şi monitorizarea** | | | | | |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare** | | | | |  |
| Măsurile de integrare, potrivit competențelor autorităților publice, vor fi realizate prin intermediul Mecanismului de includere a străinilor în măsurile de integrare care va fi stabilit de Guvern.  Străinii prevăzuți în proiect vor putea solicita măsuri de integrare prin intermediul centrelor de integrare pentru străini sau al subdiviziunilor teritoriale ale autorităților administrației publice centrale, implicate în procesul de integrare.  Autoritatea competentă pentru străini, în comun cu autoritățile administrației publice centrale, vor asigura evidența și schimbul de date privitor la străinii care solicită măsuri de integrare, în vederea monitorizării acestui proces.  Străinii nu vor fi restricționați teritorial cu referire la solicitarea măsurilor de integrare.  Sesiunile de acomodare socioculturală vor fi organizate în baza Metodologiei, programelor şi a planurilor elaborate de către Ministerul Educației, Culturii și Cercetării în coordonare cu Ministerul Afacerilor Interne.  Autoritatea competentă pentru străini, prin intermediul centrelor de integrare pentru străini, va oferi suport metodic și consultativ autorităților administrației publice locale, în vederea realizării sesiunilor de acomodare socioculturală la locul de trai al străinului în vederea facilitării procesului de integrare a acestuia în comunitate.  În procesul de organizare și desfășurare a sesiunilor de acomodare socioculturală vor putea fi implicate organizații necomerciale cu preocupări specifice în domeniu.  Cursurile de studiere a limbii de stat vor fi organizate de către Ministerul Educației, Culturii și Cercetării prin intermediul instituțiilor de învățământ din subordine, precum și cu sprijinul autorităților administrației publice locale de la locul de trai, în baza cererii depuse la autoritatea competentă pentru străini.  Programul cursurilor de studiere a limbii de stat va fi elaborat de către Ministerul Educației, Culturii și Cercetării, în coordonare cu Ministerul Afacerilor Interne. La elaborarea programului se va lua în considerare și conținutul programelor, şi a planurilor sesiunilor de acomodare socioculturală.  La încheierea cursului de studiere a limbii de stat comisia desemnată de organul local/municipal de specialitate în domeniul învățământului sau de instituția de învățământ superior, va asigura evaluarea nivelului de cunoaștere a limbii de stat și eliberarea unui certificat de participare.  Modul și condițiile de acordare a alocațiilor pentru studierea limbii române vor fi stabilite de Ministerul Educației, Culturii și Cercetării.  Cursurile de studiere a limbii de stat vor putea fi organizate și prin intermediul organizațiilor necomerciale specializate, cu care autoritatea competentă pentru străini are încheiate acorduri de colaborare, în conformitate cu programul cursurilor de studiere a limbii de stat.  Accesul la piața forței de muncă va fi realizat prin informare/consiliere privind oportunitățile de pe piața muncii, serviciile de mediere a muncii, serviciile de orientare și formare profesională, precum și alte servicii de ocupare, conform legislației, ținându-se cont de aspectul cultural, educațional și familial al străinilor.  Serviciile menţionate vor fi oferite de către subdiviziunile teritoriale pentru ocuparea forței de muncă, în funcție de posibilitățile și necesitățile pieței forței de muncă și ale economiei naționale.  Agenția Națională pentru Ocuparea Forței de Muncă, prin intermediul subdiviziunilor teritoriale pentru ocuparea forței de muncă, vor dispune măsurile necesare pentru prestarea următoarelor servicii pentru străini:  a) organizarea unor programe de formare profesională de către subdiviziunile teritoriale pentru ocuparea forței de muncă;  b) implicarea în facilitarea relației dintre străini şi potențialii angajatori, în special, în cazul beneficiarilor de protecție internațională, incluși într-un program de integrare;  c) asigurarea înregistrării străinilor aflați în căutarea unui loc de muncă;  d) identificarea locurilor de muncă vacante şi asigurarea procesului de informare, inclusiv, prin intermediul centrelor de integrare pentru străini;  e) identificarea modalităților oportune de comunicare cu străinii, care au obținut protecție internațională sau azil politic în Republica Moldova şi solicită servicii de integrare pe piața muncii, în colaborare cu autoritatea competentă pentru străini;  f) acordarea ajutorului de șomaj, în condițiile Legii nr. 105/2018 *cu privire la promovarea ocupării forței de muncă și asigurare de șomaj.*  Autoritatea competentă pentru străini, în comun cu autoritatea competentă pentru ocuparea forței de muncă, vor stabili mecanisme de informare și implicare a angajatorilor în procesul de integrare.  Străinii vor putea beneficia de servicii de orientare și formare profesională oferite și de alte organizații abilitate în acest sens.  Ministerul Afacerilor Interne, în comun cu Ministerul Educației, Culturii și Cercetării, vor identifica și întreprinde măsuri corespunzătoare, conform competenței, pentru asigurarea accesului la educație și promovarea diversității culturale în instituțiile de învățământ, în vederea prevenirii situațiilor de conflict, xenofobiei sau a rasismului.  Ministerul Afacerilor Interne, în comun cu Ministerului Educației, Culturii și Cercetării, vor efectua vizite la instituțiile de învățământ, unde vor fi încadrați străinii, pentru monitorizarea procesului de acomodare, promovarea diversității culturale în rândul studenților, cadrelor didactice și părinților, organizarea sesiunilor de informare referitoare la statutul juridic al străinului.  Ministerul Educației, Culturii și Cercetării va asigură procedura de recunoaștere şi echivalare a actelor de studii şi a calificărilor, precum şi procedura de autentificare a actelor de studii şi a altor  documente complementare obținute de străini în străinătate, în vederea înscrierii acestora în instituțiile de învățământ din Republica Moldova sau încadrării lor în câmpul muncii, în condițiile stabilite de legislație.  Autoritatea competentă pentru străini va informa străinii, care și-au legalizat șederea pe teritoriul țării, despre responsabilitatea școlarizării obligatorii a copiilor cu vârsta de până la 16 ani, aceasta revenind părinților sau reprezentanților legali.  Autoritățilepublice centrale și locale vor întreprinde măsuri pentru asigurarea procesului de integrare a familiilor compuse din străini și cetățeni ai Republicii Moldova.  Angajatorul va fi partea responsabilă de integrarea lucrătorului imigrant.  Ministerul Afacerilor Interne, în comun cu Ministerul Educației, Culturii și Cercetării, vor asigura instruirea și formarea personalului autorităților administrative centrale și locale, precum și reprezentanții societății civile, care vor participa la implementarea prezentei legi, în domeniul diversității culturale, cu referire la respectarea principiului confidențialității în domeniul azilului, precum și protecției datelor cu caracter personal, cu referire la străini.  Ministerul Sănătății, Muncii și Protecției Sociale, Casa Națională de Asigurări Sociale, Compania Națională de Asigurări în Medicină și autoritățile administrației publice locale de nivelul I și II, potrivit competenței vor:  a) asigura înregistrarea străinilor în căutarea unui loc de muncă;  b) oferi cazare în instituțiile sociale din subordinea sa, conform legii;  c) ține evidența străinilor încadrați în sistemul de protecție socială;  d) asigura accesul la serviciile medicale în cadrul sistemului de asigurări obligatorii de asistență medicală, în conformitate cu prevederile legii;  e) acorda asistență în cazurile speciale prevăzute la art. 6;  f) participa la elaborarea planurilor individuale de integrare și contribuie, prin intermediul structurilor sale, la derularea programelor de integrare.  Ministerul Educației, Culturii și Cercetării va:  a) elabora și aproba programul cursurilor de studiere a limbii de stat;  b) elabora programele şi planurile sesiunilor de acomodare socioculturală;  c) asigura evaluarea nivelului de însușire și cunoaștere a limbii de stat și certifică cunoștințele obținute;  d) asigura procesul de recunoaștere, în conformitate cu actele normative, a perioadelor, actelor de studii și calificărilor obținute de străini în străinătate, în vederea înscrierii acestora în instituțiile de învățământ din Republica Moldova sau încadrarea lor în câmpul muncii, în conformitate cu legea;  e) asigura instruirea, oferi servicii de îngrijire și educație minorilor din instituțiile speciale;  f) ține evidența minorilor străini încadrați în procesul de instruire;  g) participa la elaborarea planurilor individuale de integrare și contribuie, prin intermediul structurilor sale, la derularea programelor de integrare.  Autoritățile administrației publice centrale, implicate în procesul de integrare, se vor întruni trimestrial, pentru a evalua procesul de integrare al străinilor, a stabili deficiențele în procesul de realizare a măsurilor de integrare, a planifica activitățile comune și a sistematiza informația pe domeniul integrării, în vederea înaintării propunerilor de ajustare a politicilor naționale.  Autoritățile administrației publice centrale și locale se vor consultă periodic în scopul implementării prevederilor prezentei legi.  Autoritățile implicate în procesul de integrare al străinilor vor organiza semestrial consultări cu reprezentanți ai societății civile, ai organizațiilor internaționale, care desfășoară activități în domeniul migrației și azilului, precum și cu comunitățile de străini.  Modificarea următoarelor acte normative:   * Legea nr. 274/2011 *privind integrarea străinilor în Republica Moldova*; * Legea nr. 200/2010 *privind regimul străinilor în Republica Moldova;* * Legea nr. 1585-XIII/1998 *cu privire la asigurarea obligatorie de asistență medicală;* * Legea nr. 411-XIII/1995 *ocrotirii sănătății;* * Legea nr. 1593-XV/2002 *cu privire la mărimea, modul și termenele de achitare a primelor de asigurare obligatorie de asistență medicală.* | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| * Numărul de străini, pe categorii, care vor solicita şi parcurge procesul de integrare; * Tipul măsurilor de integrare solicitate pe categorii de străini şi parcurse; * Cetățenia străinilor implicați în procesul de integrare; * Localitățile în care vor fi integrați; * Numărul de angajatori care au participat la desfășurarea măsurilor de integrare pentru cei angajați sau aflați în procesul de stagiere; * Numărul de străini încadrați în câmpul de muncă; * Numărul de străini ce au beneficiat de cazare în contextul integrării; * Numărul de alocații oferite pentru studierea limbii de stat; * Activități de integrare desfășurate în instituțiile de învățământ; * Numărul de străini ce au obținut cetățenia Republicii Moldova ş.a. | | | | | |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea** | | | | |  |
| Impactul implementării prezentului proiect de Lege va fi resimțit în primul an de implementare şi alocare a mijloacelor financiare propuse/necesare desfășurării cursurilor de studiere a limbii de stat şi altor măsuri.  Evaluarea performanței şi monitorizarea acesteia va fi posibilă prin intermediul Comisiei de coordonare a activităților în domeniul migrației şi azilului, formată în baza HG nr. 947/2018. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
|  | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
|  | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
|  | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | |  |  |  | |
| povara administrativă | |  |  |  | |
| fluxurile comerciale și investiționale | |  |  |  | |
| competitivitatea afacerilor | |  |  |  | |
| activitatea diferitor categorii de întreprinderi mici și mijlocii | |  |  |  | |
| concurența pe piață | |  |  |  | |
| activitatea de inovare și cercetare | |  |  |  | |
| veniturile și cheltuielile publice | |  |  |  | |
| cadrul instituțional al autorităților publice | |  |  |  | |
| alegerea, calitatea și prețurile pentru consumatori | |  |  |  | |
| bunăstarea gospodăriilor casnice și a cetățenilor | |  |  |  | |
| situația social-economică în anumite regiuni | |  |  |  | |
| situația macroeconomică | |  |  |  | |
| alte aspecte economice | |  |  |  | |
| **Social** | | | | | |
| gradul de ocupare a forței de muncă | |  |  |  | |
| nivelul de salarizare | |  |  |  | |
| condițiile și organizarea muncii | |  |  |  | |
| sănătatea și securitatea muncii | |  |  |  | |
| formarea profesională | |  |  |  | |
| inegalitatea și distribuția veniturilor | |  |  |  | |
| nivelul veniturilor populației | |  |  |  | |
| nivelul sărăciei | |  |  |  | |
| accesul la bunuri și servicii de bază, în special pentru persoanele social-vulnerabile | |  |  |  | |
| diversitatea culturală și lingvistică | |  |  |  | |
| partidele politice și organizațiile civice | |  |  |  | |
| sănătatea publică, inclusiv mortalitatea și morbiditatea | |  |  |  | |
| modul sănătos de viață al populației | |  |  |  | |
| nivelul criminalității și securității publice | |  |  |  | |
| accesul și calitatea serviciilor de protecție socială | |  |  |  | |
| accesul și calitatea serviciilor educaționale | |  |  |  | |
| accesul și calitatea serviciilor medicale | |  |  |  | |
| accesul și calitatea serviciilor publice administrative | |  |  |  | |
| nivelul și calitatea educației populației | |  |  |  | |
| conservarea patrimoniului cultural | |  |  |  | |
| accesul populației la resurse culturale și participarea în manifestații culturale | |  |  |  | |
| accesul și participarea populației în activități sportive | |  |  |  | |
| discriminarea | |  |  |  | |
| alte aspecte sociale | |  |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | |  |  |  | |
| calitatea aerului | |  |  |  | |
| calitatea și cantitatea apei și resurselor acvatice, inclusiv a apei potabile și de alt gen | |  |  |  | |
| biodiversitatea | |  |  |  | |
| flora | |  |  |  | |
| fauna | |  |  |  | |
| peisajele naturale | |  |  |  | |
| starea și resursele solului | |  |  |  | |
| producerea și reciclarea deșeurilor | |  |  |  | |
| utilizarea eficientă a resurselor regenerabile și neregenerabile | |  |  |  | |
| consumul și producția durabilă | |  |  |  | |
| intensitatea energetică | |  |  |  | |
| eficiența și performanța energetică | |  |  |  | |
| bunăstarea animalelor | |  |  |  | |
| riscuri majore pentru mediu (incendii, explozii, accidente etc.) | |  |  |  | |
| utilizarea terenurilor | |  |  |  | |
| alte aspecte de mediu | |  |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Proiectul preliminar de act normativ;  Nota informativă;  Tabelul de concordanță. | | | | | |